Mullaperiyar Dam : വെള്ളം നിങ്ങളെടുത്തോളൂ, പക്ഷെ ഞങ്ങളുടെ ജീവനെടുക്കരുത് തമിഴ്നാട് മുഖ്യമന്ത്രി എം.കെ സ്റ്റാലിന്റെ ഫേസ്ബുക്ക് പേജില് ആവശ്യം ഉന്നയിച്ച് മലയാളികള് Thiruvananthapuram : മുല്ലപ്പെരിയാര് ഡാമിന്റെ സുരക്ഷിതത്വത്തെ കുറിച്ചുള്ള ചോദ്യം മലയാളികള്ക്കിടയില് ഉയര്ന്നിതിന് ശേഷം സോഷ്യല് മീഡിയയില് പുതിയ അണക്കെട്ട് സ്ഥാപിക്കണമെന്നുള്ള ആവശ്യപ്പെട്ടുകൊണ്ടുള്ള ക്യാമ്ബയിന് കൂടുതല് ജനശ്രദ്ധ ലഭിക്കുകകയാണ്. പല പ്രമുഖരും 45 പേരുടെ ജീവന് വേണ്ടി മുന്നോട്ടെത്തിയപ്പോള് പുതിയ ഡാം പണിയണമെന്ന് ആവശ്യപ്പെട്ടുകൊണ്ടുള്ള DecommisionMullaperiyarDam എന്ന് സോഷ്യല് മീഡിയ ക്യാമ്ബയിന് ഇതിനോടകം വലിയ ജനശ്രദ്ധയാണ് ലഭിച്ചരിക്കുന്നത്. അതിനിടെയാണ് ഇതെ ആവശ്യം ഉയര്ത്തി മലയാളികള് തമിഴ്നാട് മുഖ്യമന്ത്രി എം.കെ സ്റ്റാലിന്റെ ഫേസ്ബുക്ക് പേജിലെത്തിയിരിക്കുന്നത്. വെള്ളം എടുത്തോളു പക്ഷെ ഞങ്ങളുടെ ജീവനെടുക്കരുത് വലിയ ഒരു ദുരന്തത്തില് നിന്ന് കേരളത്തെ രക്ഷിക്കണം ഇവിടെ ഉള്ളവരോ തിരിഞ്ഞ് നോക്കുന്നില്ല, നിങ്ങളെങ്കിലും ഇത് മനസ്സിലാക്കുമെന്ന് കരുതുന്നു തുടങ്ങിയ കമന്റുകളാണ് എം.കെ സ്റ്റാലിന്റെ ഫേസ്ബുക്ക് പേജിലെത്തി മലയാളികള് രേഖപ്പെടുത്തിരിക്കുന്നത്. ഒപ്പം DecomisionMullaperiyarDam SaveKerala SaveMullaperiyar എന്നിങിനെയാണ് കമന്റുകള് രേഖപ്പെടുത്തുന്നത്. : DecommissionMullaperiyarDam ന് പിന്തുണ അറിയിച്ചു നടന് പൃഥ്വിരാജ്, രാഷ്ട്രീയം മാറ്റിവെച്ച് 40 ലക്ഷം ജീവനകള്ക്ക് വേണ്ടി ഒന്നിക്കണമെന്ന് നടന് ഇംഗ്ലീഷിന് പുറമെ തമിഴിലും മലയാളികള് കമന്റ് രേഖപ്പെടുത്തുന്നുണ്ട്. സര് എല്ലാ ബഹുമാനത്തോടെ ഇത് രേഖപ്പെടുത്തുന്നു, കേരളത്തിലുള്ള 35 ലക്ഷത്തിലധികം ജീവന് അപകടകത്തിലാണ്. ഞങ്ങളുടെ സര്ക്കാര് ഇതുവരെ ഇതിനായ ശബ്ദം ഉയര്ത്തീട്ടില്ല. ഞങ്ങള് മനുഷ്യരാണ്. ഇവിടെ ജീവിക്കാനുള്ള അവകാശം ഞങ്ങള്ക്കുണ്ട്. സര് ഞങ്ങളെ സഹായിക്കണം, പുതിയ ഡാം പണിയു എന്ന് ഒരാള് തമിഴില് കമന്റ് രേഖപ്പെടുത്തിയിരിക്കുന്നത്. അതേസമയം ഇന്ന് മുല്ലപ്പെരിയാര് വിഷയം പരിഗണിച്ച സുപ്രീം കോടതി കേരളത്തിനു മേല് വിമര്ശനം ഉന്നയിച്ചിട്ടുണ്ട്. ജലനിരപ്പ് താഴ്ത്തേണ്ടതുണ്ടോ എന്ന് കോടതി ചോദിച്ചു. ജലനിരപ്പ് 139 അടിയാക്കി നിലനിര്ത്തണം എന്നാണ് കേരളത്തിന് വേണ്ടി ഹാജരായ അഭിഭാഷകന് ജയദീപ് ഗുപ്ത കോടതിയില് അറിയിച്ചത്. 2019ലെ പോലെ ജലനിരപ്പ് നിലര്ത്താന് ഉത്തരവുണ്ടാകണമെന്നും സര്ക്കാര് കോടതിയോട് അപേക്ഷിച്ചു. എന്നാല് ജലനിരപ്പ് 139 അടിയാക്കാനുള്ള അടിയന്തിര സാഹചര്യം ഇല്ലെന്ന് തമിഴ്നാട് സുപ്രീംകോടതിയില്. ഇന്ന് രാവിലെ വരെ ജലനിരപ്പ് 137.2 ആണ്. വിഷയത്തില് മേല്നോട്ട സമിതിയുമായി ആലോചിച്ച് ജലനിരപ്പ് എത്ര അടിയാക്കി നിര്ത്തണമെന്ന് തീരുമാനിക്കണം. അതേസമയം കേരളത്തിലെയും തമിഴ്നാട്ടിലെയും ഉദ്യോഗസ്ഥര് ചര്ച്ച നടത്തിയാണ് ഇ പ്രശ്നങ്ങള് തീരുമാനിക്കേണ്ടത്. അങ്ങിനെ തീരുമാനമെടുത്താല് കോടതിക്ക് ഇത്തരം വിഷയങ്ങളില് ഇടപെടേണ്ടതില്ലെന്നും കോടതി ചൂണ്ടിക്കാണിച്ചു. മുല്ലപ്പെരിയാര് മേല്നോട്ട സമിതിയോട് കോടതി നിലവിലെ സ്ഥിതിഗതികളുടെ റിപ്പോര്ട്ട് ആവശ്യപ്പെട്ടിട്ടുണ്ട്. തല്സ്ഥിതി റിപ്പോര്ട്ട് മനസ്സിലാക്കിയ ശേഷമായിരിക്കും കോടതി വിഷയത്തില് തീരുമാനമെടുക്കുക. കേസ് മറ്റനാള് വീണ്ടും പരിഗണിക്കും. മുല്ലപ്പെരിയാര് ഡാമിന്റെ ഘടന പ്രശ്നങ്ങളെ കുറിച്ചുള്ള ഐക്യ രാഷ്ട്ര സഭയുടെ റിപ്പോര്ട്ട് പുറത്ത് വന്ന സാഹചര്യത്തിലാണ് മുല്ലപ്പെരിയാര് ഡാമിന്റെ സുരക്ഷിതത്വത്തെ ചോദ്യം ചെയ്ത സോഷ്യല് മീഡിയയില് ക്യാമ്ബയിന് ആരംഭിക്കുന്നത്. കാനഡ അസ്ഥാനമായുള്ള ഇന്സ്റ്റിറ്റ്യൂട്ട് ഒാഫ് വാട്ടര് എന്വയോണ്മെന്റ് ആന്റ് ഹെല്ത്തിന്റെ റിപ്പോര്ട്ടിന്മേല് സുപ്രീം കോടതി ഹര്ജി സമര്പ്പിക്കുകയും ചെയ്തു. : Mullaperiyar Dam: പുതിയ അണക്കെട്ടിനുള്ള പരിസ്ഥിതി ആഘാത പഠനം പുരോഗമിക്കുന്നുവെന്ന് മന്ത്രി റോഷി അഗസ്റ്റിന് ലോകത്തില് അപകടകരമായ അവസ്ഥയിലുള്ള ആറ് അണക്കെട്ടുകളില് ഒന്ന് മുല്ലപ്പെരിയാറാണെന്നാണ് പഠന റിപ്പോര്ട്ടില് പറയുന്നത്. ഇതാണ് ഹര്ജിക്കാരന് ആധാരമായി ചൂണ്ടിക്കാട്ടുന്നത്. കേരളത്തിലെ അപ്രതീക്ഷിത പ്രളയാവസ്ഥയില് ഡാം ജീവനുകള്ക്ക് ഭീക്ഷണിയാണെന്നും റിപ്പോര്ട്ടില് പറയുന്നു. 2021 ജനുവരിയിലാണ് റിപ്പോര്ട്ട് പ്രസിദ്ധീകരിച്ചിരിക്കുന്നത്. ഇതില് തന്നെ അണക്കെട്ടിലെ ചോര്ച്ചകളും, നിര്മ്മാണത്തിന് ഉപയോഗിച്ച വസ്തുക്കള് പലതും നിലവില് കാലാവധി കഴിഞ്ഞ അവസ്ഥയിലാണ്. മുല്ലെപ്പെരിയാറിനുണ്ടാകുന്ന അപകടം 3.5 ബില്യണ് ജനങ്ങളുടെ ജീവന് ഭീക്ഷണിയാണെന്നും റിപ്പോര്ട്ടില് വിശദമാക്കിയിട്ടുണ്ടെന്ന് റിപ്പോര്ട്ട് ഉദ്ധരിച്ച് ലൈവ് ലോ പറയുന്നു. റിപ്പോര്ട്ടിനായി പഠന വിധേയമാക്കിയ ഡാമുകളില് ഇന്ത്യയിലെ ഒരേ ഒരു അണക്കെട്ടാണ് മുല്ലപ്പെരിയാര് ആറ് അണക്കെട്ടുകളില് തന്നെ ഏറ്റവും പഴക്കം ഇതിനാണ്. : Mullaperiyar മുല്ലപ്പെരിയാര് വിഷയത്തില് കേരളത്തിന് സുപ്രീംകോടതിയുടെ വിമര്ശനം, ഉടന് തീരുമാനം വേണമെന്ന് കോടതി നിലവില് റിപ്പോര്ട്ടില് പഠന വിധേയമാക്കിയ അണക്കെട്ടുകളില് നാലെണ്ണം ഡി കമ്മീഷന് ചെയ്തു കഴിഞ്ഞു. സിംബാവെയിലെ ഒരു ഡാമും ഒപ്പം മുല്ലപ്പെരിയാറുമാണ് ഇപ്പോഴും തുടരുന്നത്. മുല്ലപ്പെരിയാറിന്റെ ആയുസ് കണക്കാക്കിയാല് 1887ല് നിര്മ്മാണം ആരംഭിച്ച് 1895ല് നിര്മ്മാണം പൂര്ത്തിയാക്കിയ അണക്കെട്ടാണിത്. കുറഞ്ഞത് 125 വര്ഷമെങ്കിലും അണക്കെട്ടിന് പഴക്കമുണ്ട്. റിപ്പോര്ട്ടില് ചൂണ്ടിക്കാണിക്കുന്നത് കോണ്ക്രീറ്റ് അണക്കെട്ടുകള്ക്കുള്ള ശരാശരി കാലാവധി 50 വര്ഷമെന്നാണ്. സാധാരണ ഗതിയില് 100 വര്ഷം വരെയും ഇത് പോകാറുണ്ട്. വിഷയത്തില് കോടതിയുടെ തീരുമാനമാണ് ഇനി അറിയേണ്ടത്. നിലവില് നിലവില് മുല്ലപ്പെരിയാറില് ജലനിരപ്പ് 137 അടിയിലേക്ക് ഉയരുകയാണ്. ആറുമണി വരെയുള്ള കണക്ക് പ്രകാരം 136.80 ആണ് ജലനിരപ്പ്. 138ലേക്ക് എത്തുന്നതോടെ രണ്ടാമത്തെ മുന്നറിയിപ്പും നല്കും. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.